Фёдар Одрач (сапраўднае прозвішча Шаламіцкі) скончыў Віленскі ўніверсітэт, працаваў настаўнікам у палескіх школах, а ў часы Другой Сусветнай вайны рэдагаваў “Ковельскую газету”. У студэнстве меў кантакт з беларускім асяродкам у Вільні, шчыра падзяліўся сваімі ўражаннямі пра Максіма Танка (гл.: Цягніком з Вільні ў Пінск). Знаходзячыся ў далёкай Канадзе не страціў духоўную сувязь з родным краем. Не забыўся на характар палешука, тутэйшы лад і гісторыі, якія давялося перажыць. Усё гэта дала магчымасць стварыць апавяданні, якія маюць попыт дагэтуль. Зусім нядаўна ў краіне кляновага ліста на ангельскай мове перавыдадзены ягоныя творы. Ва Украіне, а канкрэтна ў Ковелі, створаны сквер імя Фёдара Одрача. Намаганнямі грамадскай супольнасці і мясцовага лясгасу сквер заклалі ўвесну 2012 года. Ён знаходзіцца на левым беразе ракі Турыі і тут расце звыш 200 бяроз, клёнаў і ясеняў. У Луцкім універсітэце перыядычна ладзяцца імпрэзы ў гонар палешука.